Here is a page extracted from Wikipedia that may contain CSS, HTML, and a lot of unformatted text.

Title: María Lostal
Content: María Lostal (se desconoixe o puesto y a calendata exacta d'o suyo naiximiento - zaguerías de 1809, primerías de 1810) estió una esfensora de Zaragoza mientres os Setios, en a Guerra d'o Francés.

Tenió un papel important en a esfensa d'a redolada d'a Puerta d'o Carmen y d'o Colechio de Carmelitas de Sant Chusé, pues pudo meter a salvo as reliquias y obchetos sagraus que i heba, levando-los ta o Hespital de Convalecients. O suyo mariu murió mientres o segundo setio de Zaragoza.

Como premio a os servicios realizaus, o Cheneral Palafox le concedió una pensión de seis reyals diarios, que posteriorment fue prorrogada por o rei Ferrando VII y que pudioron desfrutar os suyos fillos Antonio, Joaquín y Ángeles Sola Lostal.

Una carrera de Zaragoza leva o suyo nombre.

Vinclos externos 
  Ficha en a Gran Enciclopedia Aragonesa
  Club La Sabina

Personas d'os Setios de Zaragoza